شەفەق نیوز/ سەرچەوەیگ پزشکی، ئمڕوو شەممە، خەوەردا لە تۆمارکردن یەک مردن نوو وەڤایڕۆس کۆڕۆنا لە پارێزگای سلێمانی لە هەرێم کوردستان، ک ئامارەگە بەرزەوکرد ئەرا ٧ کەس لە ماوەی چەن ساعەتیگ.سەرچەوەگە ئەرا ئاژانس شەفەق نیوز وت: پیاویگ تەمەن ٥٦ ساڵان لە خەسەخانەی ئاسۆ لە شار سلێمانی کۆچکرد لەوەر تووشهاتنی وە ڤایڕۆس کۆرۆنا. ئەیە هەفتم مردنە لەسلێمانی لەماوەی چەن ساعەتیگ راگەینیەێد. لەوەختیگ گوزەیشتە، عەبدوڵا سەنگاوی جیگر وەڕیەوبەر تەندروسی گشتی لە سلێمانی، لە بەیاننامەیگ وت؛ لە ساعەت ١٢ نیمەشەو تا ئیسە ٦ مردگ وە ڤایڕۆس کۆڕۆنا لە سلێمانی تۆمار کریاگە وهەمیش وت: هەر شەش تووشهاتگەیل پیاون و تەمەنیان ناونی ٦٠-٩٠ ساڵە.وەیەوە هەژمار مردگەیل وە ڤایڕۆسەگە لە سلێمانی رەسیە ١٤٥ مردگ.
